Title: Tárgyalja: a Szociális és Egészségügyi Bizottság
Author: -
Last saved by: dr. Körtvélyesi Viktor

Tárgyalja: Humánpolitikai Bizottság
Nyilvános ülés anyaga

Berettyóújfalu Város Önkormányzata Képviselő-testülete
Humánpolitikai Bizottsága elnökétől
	_____________________________________________________________

BESZÁMOLÓ

a Képviselő-testület által átruházott hatáskörök gyakorlásáról

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 41. §-ának felhatalmazása alapján az önkormányzatokra ruházott hatáskör egy részének gyakorlását a Képviselő-testület a Szervezeti és Működési Szabályzatáról szóló 17/2019. (XI.1.) önkormányzati rendeletében a Humánpolitikai Bizottságra ruházta át. 

A képviselő-testület által átruházott hatáskörben a Humánpolitikai Bizottság dönt az alábbi ügyekben:
1)	elbírálja az önkormányzat költségvetési rendeletében meghatározott összegű, sport célra meghirdetett pályázatot.
2)	az önkormányzat költségvetési rendeletében meghatározott összegű, oktatási és kulturális célra meghirdetett pályázatot elbírálja,
3)	értékeli a köznevelési intézmény foglalkozási, illetve pedagógiai programjában meghatározott feladatok végrehajtását, a pedagógiai – szakmai munka eredményességét.
4)	megállapítja a háziorvosokkal és házi gyermekorvosokkal, fogorvosokkal, védőnőkkel kötendő egészségügyi szolgáltatási szerződésének, előszerződésének szövegét,
5)	elbírálja az önkormányzat költségvetésében az egészségügyi és szociális célra biztosított összegre beérkezett pályázatokat,
6)	dönt a lakáshoz jutók helyi támogatása iránt benyújtott kérelmek ügyében,
7)	lakótelkek kialakítása esetén a több azonos sorrendben levő igénylő közül kiválasztja a lakótelek vevőjét, ha a telek nem versenyértékesítés útján kerül eladásra.
8) 	dönt a havi rendszerességgel nyújtható települési támogatásról

Ezen hatáskörök gyakorlásáról a felsorolás szerinti sorrendben ad számot a Humánpolitikai Bizottság 2021. évre vonatkozóan.

1–2.,5.) Berettyóújfalu Város Önkormányzata a 2021. évi költségvetéséről szóló 5/2021. (II. 18.) önkormányzati rendelet 6. számú mellékletében meghatározottak értelmében, a Képviselő-testület a Humánpolitikai Bizottság hatáskörébe 18.000.000 Ft (azaz tizennyolcmillió forint) összegű pénzeszköz fölötti rendelkezés jogát engedte át. A Bizottság a keretösszeg felhasználására pályázatot hirdetett berettyóújfalui, a bizottság által megfogalmazott pályázati felhívások szerint támogatható szervezetek részére. 
A felhívásokra az azokban megadott határidőig (2021. április 01-ig) kategóriánkénti bontásban a következők szerint érkeztek be érvényes pályázatok:
•	sporttámogatás igénylése: 28 pályázó szervezet (23 egyesület és 5 alapítvány)
•	kiemelt kulturális támogatás igénylése (maximális támogatási összeg: 500.000 Ft): 9 pályázó szervezet (7 egyesület és 2 alapítvány)
•	egyéb kulturális támogatás igénylése (maximális támogatási összeg: 180.000 Ft): 18 pályázó szervezet (9 egyesület, 6 alapítvány, és 3 egyházi jogi személy)
•	szociális és egészségügyi tárgyú közösségi támogatások igénylése: 6 pályázó szervezet (5 egyesület, és 1 alapítvány)

A Magyarország helyi önkormányzatairól 2011. évi CLXXXIX. törvény 42. § 4. pontja értelmében a képviselő-testület hatásköréből nem ruházható át alapítványi forrás átvétele és átadása, ezért az alapítványi pályázók esetében a bizottság kategóriánként külön határozatokban tett javaslatot azok támogatására, és ezen keretösszegre vonatkozóan a hatáskör gyakorlását visszautalta a Képviselő-testület részére. Mindezek alapján a teljes keretösszeg elosztása a következő határozatok szerint történt:
•	A Humánpolitikai Bizottság a 15/2021. (IV.27.) számú határozatával 23 pályázó egyesületet, összesen 12.270.000,- Ft sportcélú támogatásban részesített.
•	Az Önkormányzat az 55/2021. (IV.27.) számú határozatával 5 pályázó alapítványt, összesen 500.000,- Ft sportcélú támogatásban részesített.
•	A Humánpolitikai Bizottság a 16/2021. (IV.27.) számú határozatával 7 pályázó egyesületet, összesen 2.100.000,- Ft kiemelt kulturális célú támogatásban részesített.
•	Az Önkormányzat az 56/2021. (IV.27.) számú határozatával 2 pályázó alapítványt, összesen 700.000,- Ft kiemelt kulturális célú támogatásban részesített.
•	A Humánpolitikai Bizottság a 17/2021. (IV.27.) számú határozatával 9 pályázó egyesületet, összesen 890.000,- Ft kulturális célú támogatásban részesített.
•	Az Önkormányzat az 57/2021. (IV.27.) számú határozatával 3 pályázó egyházi jogi személyt és 6 alapítványt, összesen 910.000,- Ft kulturális célú támogatásban részesített.
•	A Humánpolitikai Bizottság a 18/2021. (IV.27.) számú határozatával 5 pályázó egyesület számára, összesen 530.000,- Ft szociális, egészségügyi célú támogatásban részesített.
•	Az Önkormányzat az 58/2021. (IV.27.) számú határozatával 1 pályázó alapítványt 1000.000,- Ft szociális, egészségügyi célú támogatásban részesített.

A bizottsági, majd a képviselő-testületi döntéseket követően a bizottság elnöke 2021. május 06-án kelt leveleiben értesítette a határozatok tartalmáról a támogatott szervezeteket, a támogatási szerződések 3-3 példányának megküldésével.
A Támogatottak, a számukra megítélt támogatási összegekkel 2022. január 31-ig számolhatnak el. 
3) 2021. évben a Vass Jenő Óvoda és Bölcsőde pedagógiai programjában meghatározott feladatok végrehajtásával, a pedagógiai–szakmai munka eredményességével kapcsolatban értékelés nem született.

4) A háziorvosokkal, házi gyermekorvosokkal, fogorvosokkal, védőnőkkel kötendő egészségügyi szolgáltatási szerződésének, előszerződésének szövegének meghatározása körében az alábbi döntések születtek 2020-ban:
- 2020. szeptemberében a bizottság elfogadta Dr. Baglé Magdolna feladat-ellátási szerződésének módosítását, mely a rendelési idejének 2020. november 01-től, a bakonszegi 090090148. praxis helyettesítésének idejére történő csökkentésére irányult, 
- szintén 2020. szeptemberében döntött a bizottság a korábban Dr. Nagy Bertalan Józsefné Dr. Mitrán Ildikó Mónika gyermekorvos által ellátott 090095005. számú praxis, valamint 090097377 számú iskola-egészségügyi szolgálat helyettesítéssel történő ellátására, a helyettesítés megszüntetésére, a gyermekorvosi praxisok ellátásárára vonatkozó szerződések szövegének meghatározásáról, tekintettel arra, hogy 2020. november 01-től Dr. Abdul Gafor Faris gyermekorvos vette át a betöltetlen házi gyermekorvosi praxis és iskolaorvosi szolgálat feladatainak ellátását. 
A fentieken túl a veszélyhelyzetre figyelemmel polgármesteri döntések is születtek 2020. december 15-én a Humánpolitikai Bizottság feladat-és hatáskörében eljárva, mely döntések az iskola- és ifjúságegészségügyi feladatok ellátására vonatkozó szerződések szövegének elfogadására irányultak a 2021. január 01-től érvényes finanszírozott ellátotti létszám vonatkozásában.

5)A veszélyhelyzetre figyelemmel, a Humánpolitikai Bizottság feladat-és hatáskörében eljárva 2020. november 24-én polgármesteri döntések keretében kerültek elbírálásra a „Bursa Hungarica Felsőoktatási Önkormányzati Ösztöndíjpályázat 2021” pályázatok. A támogatás odaítélése szociális rászorultság alapján történt. A Képviselő-testület az önkormányzat 2021. évi költségvetése terhére 7.000.000.-Ft-os keretösszeget biztosított a pályázók támogatására, melynek felhasználása az alábbiak szerint került elfogadásra:

	 "A" típusú pályázat:
            pályázók száma:		86 fő
     támogatottak száma:		86 fő
            támogatási összeg: 		6.000.- Ft/fő/hó

     "B" típusú pályázat:		
            pályázók száma:		7 fő
            támogatottak száma:		7 fő
            támogatási összeg:		6.000.- Ft/fő/hó

   6) A lakáshoz jutók helyi támogatására az önkormányzat költségvetési rendeletében 15 millió forint összegű előirányzat került meghatározásra.

A bizottság döntései és az előirányzat felhasználása szeptemberig az alábbiak szerint alakult:
Az év első nyolc hónapjában 21 kérelem került benyújtásra. A Bizottság 15 esetben a támogatás odaítélése mellett döntött. Az odaítélt támogatások alakulása típusonként:

| Építés | Vásárlás | Összesen

Vissza nem tér.
támogatás

1

13

7.000.000

Visszatérítendő
támogatás

0

1

500.000

Hat esetben - mivel a rendelet valamelyik jogosultsági feltételének nem feleltek meg a kérelmezők - elutasító döntés született. Az elutasító döntés ellen két esetben fellebbezést nyújtottak be. A Képviselő-testület helybenhagyta a bizottsági döntést és elutasította a fellebbezéseket. 
A 2021. évi döntések alapján eddig 7.500.000 Ft került felhasználásra.

7) Nem versenyértékesítés útján eladásra szánt telkek kialakítására nem került sor, így a vevők kiválasztásáról sem kellett a bizottságnak dönteni.

8) A Humánpolitikai Bizottság 2021-ben nem döntött havi rendszerességgel nyújtható települési támogatás odaítéléséről. Korábbi döntés alapján sem történik ilyen támogatás folyósítása.

Kérem a Tisztelt Képviselő-testületet, hogy a beszámolót szíveskedjen megtárgyalni és elfogadni. 

Berettyóújfalu, 2021. szeptember 20.

								       Nagy László
								Humánpolitikai Bizottság
									  Elnöke

HATÁROZATI JAVASLAT:

Berettyóújfalu Város Önkormányzata Képviselő-testülete a Képviselő-testület által átruházott hatáskörök 2021. évi gyakorlásáról szóló, a Humánpolitikai Bizottság által előterjesztett beszámolót elfogadja. 

Határidő: 	azonnal
Felelős: 	Nagy László bizottsági elnök